
BUNJEVAČKE RIČI 


Bunjevačke riči drage 
tako zvonke, pune snage, 
lepršave, tihe, blage, 
vedre, tužne — uvik drage. 


Riči ove izabrane 

nose zato mnoge rane, 

al' govore na sve strane: 
Hrvatskog smo stabla grane! 


U njima je dah miline, 
plodnost drage nam nizine, 
približuju sve daljine, 

u njima je dar blizine. 


U njima je šapat žita 
u njima je rosa skrita, 
u njima su vruća lita, 
zima injem obavita. 


Oj, Bunjevci, ne spavajte! 
Blago svoje ne bacajte, 
prošlost našu obnavljajte 
bunjevačku rič čuvajte! 


Blaženka Rudić 


(Ova pjesma je pročitana na Velikom prelu 
u Subotici, 1. II 1992. god.) 


PUČKA KASINA 


Pučka kasina je priredila prvo ,,Veliko prelo“ u Subo- 
tii na Marin, 2. veljače (februara) 1879. god. u hotelu 
,,Pešta“. 

Narodni pokret i preporod pod vodstvom biskupa 
Ivana Antunovića u Kaloči imao je svoje iskrene pristalice 
među rodoljubima u Subotici na čelu sa Bozom Šarčevićem. 
Na Bozin poziv grupa uglednih ljudi sastala se u kancelariji 
advokata Age Mamužića i dogovore se da će osnovati 
kulturnu ustanovu kojoj će dati ime ,,Bunjevačka pučka 
kasina“. Zatim je ta grupa rodoljuba pod vodstvom Age 
Mamužića izvršila potribne pripreme. Sastavili su pravila 
Kasine i organizirana je osnivačka skupština u proliće 1878. 
god. Izabrana je uprava: pridsidnik Đeno Dulić, perovođa 
Ivan Rožić, blagajnik Bodo Kujundžić, knjižničar Joso 
Kujundžić, odvitnik (pravni zastupnik) Ago Mamužić i 
Odbor starešinstva od 33 člana. 

Na skupštini su pročitana i prihvaćena pravila Bunje- 
vačke pučke kasine i podnešena su Ministarstvu unutarnjih 
poslova radi odobrenja. 

Nakon propisanih 40 dana Bunjevačka pučka kasina je 
počela svoj rad i s oduševljenjem je pozdravljena u najširim 
krugovima uglednih bunjevačkih obitelji. Ali, kod protivni- 
ka je izazvala veliko ogorčenje i tražili su od ministra da ne 
odobri pravila, jer je to opasna ustanova sa slavenskim 
idejama. Zato je veliki župan Deže (Dezs6) Gromon u ime 
Ministarstva unutarnjih poslova, u prisutnosti varoške upra- 
ve i policije raspustio i zatvorio Bunjevačku pučku kasinu. 

To nije obeshrabrilo starešine Kasine. Oni se sastanu u 
pisarni Age Mamužića i dogovore se da će poslati žalbu u 
Ministarstvo zbog ovakvog postupka, a Ago Mamužić će 
lično otići u Budimpeštu i tražiti audijenciju kod Kolomana 
Tise, koji je tada bio pridsidnik vlade i ministar unutarnjih 
poslova. 


Tako je učinjeno. Ago Mamužić je otišao u Ministar- 
stvo i pridsidniku vlade je objasnio zadaću i ciljeve Bunje- 
vačke pučke kasine. Objasnio je stavove bunjevačkih vođa i 
njihovu spremnost da će na izborima podržati vladine 
zastupnike. 

Moćni Koloman Tisa (Tisza) odlučio je da će izići u 
susret bunjevačkoj molbi pod uvjetima da daju podršku 
vladinim zastupnicima na budućim izborima. U pravilima 
triba opširnije obrazložiti ciljeve te ustanove, a njezino ime 
neka bude ,,Pučka kasina“. 

Ago Mamužić na povratku u Suboticu obavistio je 
starešine Kasine o svom pohodu kod pridsidnika Tise, koji 
je 19. rujna (sept.) 1878. god. vratio pravila da se dopune i 
promini ime, neka bude ,,Pučka kasina“. 

Već 15. listipada (oktobra) 1878. god. dopunjena i 
popravljena pravila poslata su u Budimpeštu i 2. studenog 
(novembra) 1878. god. pridsidnik i ministar Koloman Tisa 
vlastitim potpisom odobrio je pravila Pučke kasine. 

Njeno svečano otvaranje bilo je te godine, 15. prosinca 
(decembra) na Materice, a poslije toga bila je svečana 
večera na kojoj su bile bunjevačke starešine i sva uprava. 

Tokom godina Pučka kasina je postala izvor i središte 
svega što je korisno učinjeno na kulturnom i društvenom 
području među Bunjevcima u Bačkoj. Sve što je organizira- 
no, sve je u njoj počelo. U Kasini su radili i surađivali svi 
rodoljubi, bunjevački, hrvatski književnici i kulturni radni- 
ci. Prostor mi ne dozvoljava da navodim sva ta časna 
imena. : 

Osnivanje Pučke kasine oduševljeno je pozdravio bis- 
kup Ivan Antunović i poslao je veliko pismo (,,knjigu“) 
pridsidniku Đeni Duliću i iznio je svoje misli o zadacima 
Pučke kasine i njenom radu na području kulture i prosvite, 
jer to je najsigurniji put do slobode. Naglasio je neka se 
Pučka kasina ne bavi politikom, jer mađarska vlada to neće (O 
dozvoliti, nego će opet njena vrata zatvoriti. Starešine $u, * 
sasvim ozbiljno shvatili ovu opomenu. (9 

Pučka kasina je 1904. god. preselila u vlastitu kuću 
(danas ulica Petra Drapšina br. 5) i tamo je ostala do kraja 
svoga rada posli drugog svitskog rata. 

KUD ,,Bunjevačko kolo“ koje danas lipo i dobro radi 
među Bunjevcima — Hrvatima u Subotici, u Bačkoj i 
daleko šire, od svog osnutka 1970. god. među svojim 
sekcijama ima u planu da osnuje sekciju ,,Pučka kasina“. 

Zbog raznih uzroka i poteškoća to nije sada ostvareno. 
Zato bi uprava Društva tribala sve učiniti da se ta želja 
ostvari. U prostorijama restorana u zgradi Društva (Suboti- 
ca, Preradovićeva ul. br. 4) postoje idealni uvjeti da mladi i 
stariji tamo navrate u popodnevnim i večernjim satima pa 
malo podivane i pročitaju razne novine, a uz to po želji 
nešto i popiju. 

U ovo razbijeno vrime ljudi su najviše željni prijatelj- 
stva i druženja. Svakom čoviku je drago ako može malo u 
miru lipo podivaniti sa svojim prijateljima i poznanicima. 
Uz to bi tamo mogla biti prilika i za razne dogovore. 

Zato neka uprava ,,Bunjevačkog kola“ o tom razmisli i 
sve učini da obnovi ,,Pučku kasinu“, jer svi smo željni 
ljudskog druženja i lipi? riči. 


»VELIKO PRELO“ 


Prva velika priredba posli osnivanja Pučke kasine na 
poticaj Age Mamužića i njegovih suradnika bilo je ,, Veliko 
prelo“ na Marin, 2. veljače (februara) 1879. god. u Subotici 
u hotelu ,,Pešta“. Ovoj javnoj zabavi i priredbi dali su ime 
prema obiteljskom prelu koje su dide i majke priređivali 
svojoj dici i unučadima. 

Za tu svečanost student filozofije, Nikola Kujundžić 
(1861—1906). napisao je preljsku pismu ,,Kolo igra, tambu- 
rica svira“, koju je komponirao Stipan Mukić 
(1838—1903). Na početku zabave ovu pismu je pivalo i 
sviralo 24 tamburaša. Od tada pa do naših dana ta pisma, 

kao prava bunjevačka himna, piva se na prelu i na brojnim 
drugim svečanostima. 

(Nikola Kujundžić je otišao u bogosloviju u Kaloči i 
zaređen je za svećenika 26. lipnja (juna) 1884. god. Umro je 
kao župnik u Bajmoku, 22. siječnja (januara) 1906. god. 
Sastavio je šest preljskih pisama). 

U Subotici je svake godine na Marin, 2. veljače održa- 
vano Veliko prelo“ sve do prvog svitskog rata 
(1914—1918.). Osim zabave i okupljanja, ovo prelo je po- 
magalo u buđenju i održavanju narodne i rodoljubne svisti 
Bunjevaca. To je bila prilika da se starešine sastanu i malo 
podivane uživajući u lipoti naše mladeži. 

Posli prvog svitskog rata, u novoj državnoj zajednici 
Južnih Slavena priređivana je ova zabava, ali prelo su 
priređivala i ostala hrvatska društva, pa je u toku poklada 
bilo više prela u Subotici i Somboru. 

Za vrime drugog svitskog rata i u posliratnom periodu 
uništene su mnoge vridnosti iz naše narodne tradiije, pa su 
tako nestala i prela kao narodna zabava mladeži i kao 
kulturna priredba. 

Na sriću, prela su se povukla u obiteljski krug i tamo 
su sačuvana sve do naših dana. 

Kad su se pojavile nade da je nastupilo proliće u našem 
političkom i kulturnom životu, Hrvatsko kulturno-umjet- 
ničko društvo ,,Bunjevačko kolo“, koje je osnovano u 
Subotici, 18. sičnja (januara) 1970. godine, organiziralo je 
veličanstveno ,,Veliko prelo“ u Sajamsko-sportskoj hali u 
Subotici početkom veljače1971., 1972. i 1973. god. sa boga- 
tim folklornim i kulturnim programom. Tada su priređena 
prela i u Hrvatskom domu u Somboru sa međusobnim 
gostovanjima Subotičana i Somboraca. 

Ali, brzo je sve prošlo, jer tih godina po volji političara 
mnogo toga se prominilo, pa je nestalo i ,,Veliko prelo“ u 
Subotici, ali u Somboru se uspilo spasiti i dalje je održavano. 

Tako su prolazile duge godine bez prela u Subotici. 
No, u novim demokratskim ozračjima KUD ,,Bunjevačko 

kolo“ uspilo je obnoviti ovu lipu narodnu zabavu i priredbu 
pa je ,, Veliko prelo“ priređeno u Sportskoj hali u Subotici 
19. veljače 1990. a zatim 9. veljače 1991. god. kada su 
nastupili poznati pivači i folklorna sekcija KUD ,,Bunje- 
vačko kolo“, KUD ,,Matia Gubec“ iz Tavankuta i gosti iz 
Mađarske KUD ,,Santovo“ iz Hercegsantova. U subotu, 1. 
veljače 1992. god. održano je ,,Veliko prelo“ u dvoranama 
Nepkor-a u Subotici. 

Možemo sa radošću reći da i Somborci nastavljaju 
svoju tradiciju preljskog okupljanja. Tako je 24. veljače 
1991. održano ,,Bunjevačko-šokačko prelo", zatim 23. ve- 
ljače 1992. god. u domu KUD ,,Vladimir Nazor“. 

U novim političkim prilikama u Mađarskoj organizira- 
no je prelo u Baji na Marin, 2. veljače 1991. god. a zatim 1. 
veljače 1992. god. u hotelu ,,Dunav“. 

Također je prelo održano u pojedinim mistima u Ma- 
đarskoj: u Cavolju, 9. veljače 1992. god., u Aljmašu, 16. 
veljače 1992. god., u Čikeriji, 29. veljače 1992. god. u 
organizaciji KUD ,,Rokoko“. 

U toku poklada 1993. god. planiraju se prela u Suboti- 
ci, 30. sičnja (januara), u Baji, 6. veljače, u Aljmašu, 13. 
veljače, u Cikeriji, 20. veljače, u organizaciji KUD ,,Roko- 
ko“, a u Somboru, 27. veljače u domu KUD ,,Vladimir 
Nazor“. Sve pozivamo da posjetite ove naše narodne zaba- 
ve i priredbe. 

Uprkos ovom žalosnom vrimenu kada rat pustoši poje- 
dine naše krajeve uz neizrecivu bol i patnju dice i odraslih, 
triba sve učiniti da se sačuvaju ovi naši lipi običaji i da se 
prela održavaju, jer prela su prijateljsko druženje koje svi 
želimo u ove dane koji su puni mržnje. 

Osobito triba čuvati obiteljska prela da pomognu 
okupljanju i ozdravljenju naših obitelji kao osnovnoj i 
najvažnijoj narodnoj zajednici. 


Subotica, 22. XI 1992. 
Bela Gabrić 

PRELJSKE PISME 


Pisma Kasinska. 


/Pivana prvi put pri otvoru P. Kasine 
1878./ 


Podvikuje bunjevačka Vila, 
Iz oblaka razastrla krila: 

Oj Bunjevče probudi se sada, 
Starešino subatičkog grada! 


Kad ti vidiš cimer od Kasine, 
Der proslavi bunjevačko ime, 
I pohiti da s* upišeš tamo, 
Tebe zovu braća već ovamo. 


Nemoj brate ti oklivat tako, 
Već zapiši tvoje ime 'vako: 

»Ja sam sinak subatičkog grada, 
Neću više da moj narod strada!“ 


Da ne znadu još ni da ga ima, 
Jer ja hoću da ga svaki štima! 
Ne zovemo samo bogataše, 
Već i manje stanovnike naše. 


I držimo se skupa sloge tvrde, 
Ne dajmo se da nas drugi grde. 
Nejma više tu kod nas partaje, 
Ko je počo i onaj se kaje. 


Već Bunjevče hodi vamo pobro, 
Pa ćeš vidit da će biti dobro: 

U kasinu upiši se sada, 

Da i tvoje dično ime vlada! 


Zove tebe društvo od Kasine: 
»Oj Bunjevče, subatički sine, 
Ako bude u nas sloga taka, 
Bunjevačka bit će snaga jaka!“ 


I dođite i vi gospodari, 
Kojigodir za Bunjevce mari, 

A kojigod Bunjevce ostavi, 

Ti prokletstvo na njega postavi. 


Ter im reci da su izrodice, 
Bunjevačkog roda izdajice; 
Bunjevac Bunjevca koj pokudi 
Bog mu dao odmah da poludi. 


PRVA PISMA 


/Pivana prvi put na prvom ,» Velikom 
prelu“ 1879./ 


Kolo igra, tamburica svira, 

Pisma ječi, ne da noćci mira; 

Svud se čuje, svud se šorom znade, 
Da Bunjevac dušu ne izdade; 
Veseli se — svaki mu se divi, 

Nek se znade da Bunjevac živi! 


Nije majka rodila sinaka 

Ko što j' sinak divnih Bunjevaka; 
Nit će majka roditi junaka 

Ko Bunjevca, taka veseljaka; 
Kolo vodi — svaki mu se divi — 
Nek se znade da Bunjevac živi! 


Ni divojke ne biše u nane 

Ko što j' ćerka bunjevačke grane; 
Svilu nosi, a zlatom se krasi, 
Crne oči, crne su joj vlasi; 

Kolo igra — svaki joj se divi — 
Nek se znade da Bunjevac živi! 


Ori pismo, tambur tamburice, 
Nek se čuju daleko ti žice; 
Nek se gori a i doli znade 

Da Bunjevac dušu ne izdade; 
Prelo kupi nek se svaki divi, 
Nek se znade da Bunjevac živi! 

DRUGA PISMA 
[1889./ 


Srićno, zdravo nek je Prelo, 
Srićna, zdrava gostba; 

Ko do sada, tako sada — 
Bože daj — i odsad! 


Dok je glave na rameni, 
Da bude i Prela — 

Što je pravo, nek je zdravo, 
Neka je veselja. 


Nek se svitli, časti Prelo, 
Običaj stari, 

Običaji praotaca 

Nek se častne stvari! 


Naših vlastnih praotaca 

I naših pramajka 

Nek se časti spomen častni 
Kao od postanka! 


Slava nek je prahu njevom, 
Spomen nek mu živi, 

Dok se znade da imade 
Bunjevaca živih! 


Srićne, zdrave prelje bile, 
Srićni, zdravi preljci; 
Popredite kola 

Veselo Bunjevci! 


TREĆA PISMA 
/1891./ 


Didovi nam iz daleka, 
Ondud gdi je Buna reka; 
Pleme nam je starodavno, 
Kako davno tako slavno, 
Davor oj Bunjevče! 


Od Turaka su podnosili, 
Al' se nisu podložili; 
Ponela ji srića vamo, 
Kao što se svi uzdamo, 
Davor oj Bunjevče! 


Sloboda jih dočekala, 
Svakom svašta rado dala, 
I pustara a i sela, 

Do Budima gore bela, 
Davor oj Bunjevče! 


Svoj andžar su odklonili, 
Kad se Turci poklonili. 
Željni bili odpočitka, 
Nek zahrđe sablja britka, 
Davor oj Bunjevče! 


Te polako, po tenane, 
Odpočeše nove dane; 
Novi dani lipi bili 

Te se svakom omilili, 
Davor oj Bunjevče! 


Te polako, po tenane, 
Provodiše nove dane; 
Nit patio, nit radio 
Da se nije veselio, 
Davor, oj Bunjevče! 


Veselje je opće blago, 

A prelo je svakom drago, 
Kako tvojim didovima, 
Tako tvojim sinovima, 
Davor oj Bunjevče! 


Na noge haj: poigrajte, 
Na noge haj: popivajte, 
Jedno drugom ruku dajte, 
Nikome se ne podajte! 
Davor oj Bunjevče! 

ČETVRA PISMA PETA PISMA 
/1892./ /1893./ 
Čuj Bunjevče, vesel glas, 


Ustaj, ne oklivaj, 
Ajd u kolo, ajd na Prelo, 


Sad je nama svetčan dan, 
Svanuo nam Marin-dan; — 
Veselje nam nastaje, 


Veso se odzivaj! 
Na noge svojski, braćo, 
Kasina zove! 


Oj Bunjevke vesele, 

Na noge ustajte, 

Sestre mile braće lipe, 
S braćom poigrajte! 
Na noge svojski, sestre, 
Kasina zove! 


Oj mladeži vesela, 
Nigdi tebi para, 

Gdi se piva, gdi se igra, 
Gdi se kolo stvara, 

Na noge svojski, dico, 
Kasina zove! 


Oj venjeri svitlite 

Sveg Velikog Prela, 
Igrat će se, pivat će se 
Do jutra do bela. 

Na noge svojski, složno, 
Živilo Prelo! 


Prelo nam se sastaje 
Prelo naše veliko. 


Vrh Kasine nov barjak, 
Svud se znade, to je znak: 
Kasina nas sve želi, 
Da se s nama veseli — 
Mili brate, Bunjevče. 


I ko j' stari, i ko j? mlad, 
Svi na prelo ajdmo sad, 
Sad je petnajst godina, 
Odkako je Kasina — 
Mili brate, Bunjevče. 


Živila nam Kasina 
Još sijaset godina; 
ivila nam Kasina, 
Skupština starešina, 
Još sijaset godina! 


Skupila se braća 
Od svud naokolo; 
Skupile se sele 

U narodno kolo, 
U kićeno kolo. 


Dvistolitna patnja 
U taj čas nas prođe 
Kad vidimo naše 
Složne kolo-vođe 
Složne kolo-vođe 


U narodnom kolu 
Tamburice zveče, 

Po našemu kraju 
Davor — pisme ječe, 
Davor — pisme ječe. 


Sloga, ljubav žarka, 
Te nas zvizde vode, 
Naša je budućnost 
Plemeniti rode, 
Bunjevački rode! 


Napomena: 


/1893./ 


ŠESTA PISMA 


Dok se skladna pisma 
S našeg praga kreće, 
Ne bojmo se, braćo, 
Rod propasti ne će, 
Rod propasti ne će! 


Naše cure, momci 
U kolu su prvi, 
Nek se vidi, znade 
Da su naše krvi, 
Da su naše krvi! 


Naše je veselje, 

Naše je i prelo, 
Zdravo, složna braćo, 
Naše pleme celo, 
Zdravo pleme celo! 


Dok nam stoji, cvate 
Subotica bela, 

Biti će veselja 

I narodna prela, 
Bunjevačka prela! 


Ove preljske pisme sastavio je Nikola Kujundžić (1861.—1906.), a 
objavila ih je Pučka kasina u maloj zbirci pod naslovom »»Pisme 
preljske“ u Subotici, 1893. god. prigodom petnaestog ,,Velikog 
prela“. Priključena je pisma prilikom svečanog otvaranja Pučke 


kasine u Subotici, na Materice, 15. 
»Podvikuje bunjevačka vila“. 


prosinca (decembra) 1878. god. 

ŽEDAN SALAŠ 


Tu, di je kadgod 

bilo more 

rasula se tarana mora 

i nikla lipa rič bunjevačka 
i salaši. 


A rič fali 

tri frtalja riči mi još fali 
pa da cilom svitu kažem 
šta je salaš bunjevački. 


Tragač knjiga glavom iscipo 
kuckalovu škulu kerlovo 
bilim svitom leventovo 

a salaš se divanu mom 


ko razgaljen pućak panju opiro. 


I onda za poklade 
dospiven a zaposlen 

u slime čiste sobe zagledan 
a i prelo je bilo 

Salaš, derane moj 

tilom upamti, dušom upamti 
salaš to je 

bunjevačka Mona Liza. 


Zbunjeno ponavljam 
ponavljam u sebi 

da, ponavljam 

da huncucki osmih njive 
salaš to je. 


Riči više nemam 

al' sliku u srcu nosim 

a i grlo zalit tamburicom triba 
i opet je Veliko prelo 

i opet je zgodna zgoda 

da šinšok 

od pisme, kola i sigre 

niz krste izbije 

jer salaš je to 

huncucki osmih njiva. 


Spivano za ,,Veliko prelo“ 
u Subotici, 19. veljače 1990. 
Vojislav Sekelj 

(odlomci) 


POZDRAV VELIKOM PRELU 


(u povodu 112 godina 
prvog Velikog prela) 


Faljen Isus, čeljadi! Sa 
svi* strana! 


Sve nas rodi naša nana! ... 


Dobro došli, dragi gosti! 
Ne smi niko sad da posti! 


Svako teško nosi sebe... 


Kad ga drugi keča, grebe... 


Pa u srcu povist cvili... 
Tamburica sve pomiri... 


Zato: 
Iskvrcaću kolo zdravo! 
Jel je pramdid tute stajo! 


Ardale me siku, kroje... 
Al? se ne dam! Sve mi 
bolje! 


U zvaniji furt sve solu 
Blendo šešir skida volu? 


1991. god. 


Ja bećarac pivam njemu, 
Nek on drće u vrimenu! 


Kad lumpujem bižte s puta! 
Duša moja bajkom luta! 


Kad u pismi širim ruke, 
Otpadadu s čela muke! 


Stoji bačkoš moj na gredi... 
Drži nebo... pa ga gledi... 


Zauzdo je sve kajase! | 
Vrime stoji! Glede snaše! 


Na dlan vabi jednu 'ticu, 
Našu diku: Suboticu! 


Sletla ona usrid prela! 
Vikovičnost tu donela! 


Svirajte sad tamburaši! 
Nek se patos sav zapraši! 


Čestitam vam Vel'ko prelo! 
Nek je lipo i veselo! 


Subotica, 9. II 1991. 


Ivan Pančić 

POZDRAV ,,PRELU 92“ 


Dobro došli mili gosti. 
Pristupite slavnoj gozbi! 
trepte srca i damari, 
stari, mladi gospodari. 


Prid ulazom ovog ,,hrama“ 
ostavite brige, boljke; 
pridajte se svim igrama, 
mladi momci i divojke. 


Bit će bolje od nevolje 
kad se jave tamburice 
zagrljene s ravnim poljem 
subotičke okolice. 


Stigla zima dokolice, 
vilovita poskočica; 
nasmijane mile prelje 
zovu momke na veselje. 


Stolovi su lakokrili 
ponudili jila, pila 
dobrostiva kao njiva. 
Nek se svira, nek se piva! 


A salaši ko bandaši. 
Svaki salaš sriću traži. 
U daljini vitar snažni, 
hitar fijuk još na straži. 

Subotica golubica 
zlobnicima odstupnica 
širi krila iznad njiva, 

s nama svima živa bila! 


Dok je pisme i svirača, 
mirna Bačka bunjevačka 
i svih ljudi dobre volje, 
bit će bolje, bit će bolje. 


Ostavimo bojna polja, 
Historiju Akropolja; 
histerija nema nade, 
Bunjevaka još imade. 


Neka živi naša mladež, 
naše baće, naše nane, 
nek su vidre naše dide, 
stabla, grane nek se vide. 


Pisma ova od Jakova 
pozdrav nosi, sitna slova. 
Gosti siti, domaćini 

svi u kolu ponositi . ..! 


Jakov Kopilović 
[Pisma je pročitana na po- | 
četku ,,Velikog prela“ u Su- 
botici 1. veljače 1992./ 


